proxectonos/corpus_dominio_legal_administrativo_tmp huggingface dataset:
08/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo 29 de marzo de 2016, da Xefatura Territorial da Coruña, pola que se anuncia o levantamento das actas previas á ocupación dunha instalación eléctrica denominada LMT, CT, RBT Casal de María, no concello de Cedeira (expediente IN407A 2015/242-1)

Acordo do 29 de marzo de 2016, da Xefatura Territorial da Coruña, pola que se anuncia o levantamento das actas previas á ocupación de bens e dereitos afectados pola instalación eléctrica denominada LMT, CT, RBT Casal de María, no concello de Cedeira (expediente IN407A 2015/242-1) Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada LMT, CT, RBT Casal de María, no concello de Cedeira (expediente IN407A 2015/242-1), por resolución desta Xefatura Territorial, do 5 de febreiro de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 - 15007 da Coruña. Esta Xefatura Territorial acorda sinalar o día 19 de maio de 2016 (mércores) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Cedeira, deducida da que se someteu a información pública no DOG, no BOP e no xornal La Voz de Galicia de datas 13/10/2015, 28/09/2015 e 22/12/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial do Estado. A Coruña, 29 de marzo de 2016. Isidoro Martínez Arca Xefe Territorial da Coruña
08/04/2016 | Administración LocalMunicipal
A Capela
Padrón de contribuíntes mes de marzo 2016 da taxa pola prestación do servizo de ensino na Escola Municipal de Música e o período de pagamento en voluntaria

ANUNCIO Por resolución desta alcaldía do día 31 de marzo de 2016, aprobouse o padrón de contribuíntes correspondente ao mes de marzo do exercicio 2016 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 31 de marzo de 2016. O alcalde Manuel Meizoso López
08/04/2016 | Administración LocalMunicipal
Carnota
Aprobación inicial da Ordenanza municipal de usos das prais

ANUNCIO ORDENANZA MUNICIPAL DE USOS DAS PRAIAS O Concello de Carnota anuncia a exposición ao público da Ordenanza municipal de usos das praias, que o Pleno da Corporación aprobou inicialmente na sesión do 18 de de marzo de 2016. En cumprimento do artigo 49 da Lei 7/1985, do 2 de abril, reguladora das bases de réxime local, as persoas e as entidades interesadas dispoñen dun prazo de trinta días soltos para presentar as suxestións e reclamacións que xulguen oportunas. De non habelas, entenderase aprobado definitivamente. O texto da ordenanza está a dispor do público na páxina dixital da Corporación www.concellodecarnota.com.Carnota, 30 de marzo de 2016. O alcalde Ramón Noceda Caamaño
08/04/2016 | Administración LocalMunicipal
Carnota
Contratación de tres peóns do servizo de limpeza viaria

ANUNCIO Por resolución da Alcaldía de data 05/04/2016, apróbanse as bases para a contratación de persoal laboral temporal de tres peóns do servizo de limpeza viaria no Concello de Carnota. As persoas interesadas en participar no proceso selectivo, no prazo de 10 días dende a publicación deste anuncio no BOP, poderán presentar a solicitude no Rexistro Xeral do Concello de Carnota, sen prexuízo do establecido no art.38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. O texto íntegro das bases está ao dispor do público na páxina dixital da Corporación (www.concellodecarnota.com) e nas oficinas municipais. Carnota, 5 de abril de 2016. O alcalde Ramón Noceda Caamaño
08/04/2016 | Administración LocalMunicipal
O Pino
Anuncio convocatoria becas universitarias

A Xunta de Goberno Local, en sesión extraordinaria que tivo lugar o día vinteoito de marzo de dous mil dezaseis, aprobou a convocatoria e as bases que rexerán as axudas aos universitarios curso 2015-2016. Poden solicitar as mesmas os universitarios empadroados no Concello a lo menos cun ano de antigüedade á data da solicitude e que teñan ingresos inferiores aos especificados nas bases. Poderán ser subvencionados todos os gastos relacionados directa ou indirectamente cos estudios universitarios. O prazo rematará o 30 de abril de 2016. As bases poderán consultarse na páxina www.concellodeopino.com. O Pino, a 30 de marzo de 2016 O Alcalde-Presidente, Asdo/Manuel Taboada Vigo
08/04/2016 | Administración LocalMunicipal
San Sadurniño
Aprobación de padróns fiscais

A Xunta de Goberno Local deste Concello, en sesión celebrada o día 22 de marzo de 2016, acordou aprobar o padrón cobratorio correspondente á prestación do servizo de axuda no fogar a persoas dependentes do mes de febreiro do presente exercicio 2016, que comprende un total de 38 recibos e ten un importe total de 3.682,80 euros, e á prestación do servizo de axuda no fogar de libre concorrencia do mes de febreiro do presente exercicio 2016, que comprende un total de 10 recibos e ten un importe total de 244,80 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 31 de marzo de 2016. O Alcalde, Secundino García Casal.
08/04/2016 | Administración LocalMunicipal
O Pino
Anuncio axudas de cultura, deportes e patrimonio

ANUNCIO CONVOCATORIA DE AXUDAS DE CULTURA, DEPORTES E PATRIMONIO A Xunta de Goberno Local, en sesión extraordinaria que tivo lugar o día vinteoito de marzo de dous mil dezaseis, aprobou a convocatoria e as bases que rexerán a concesión de axuda en materia de cultura, deportes e patrimonio. Os beneficiarios das mesmas serán as entidades e asociacións domiciliadas no termo municipal e que exerzan a súas actividades no mesmo en beneficio dos seus habitantes. As peticións dirixiranse ao Sr. alcalde, adxuntando a documentación esixida nas bases, podendo consultarse as mesmas en www.concellodeopino.com. O prazo de solicitude rematará o 30 de abril de 2016. O Pino, a 30 de marzo de 2016. O alcalde-presidente Asdo.: Manuel Taboada Vigo
08/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 28 de marzo de 2016 pola que se somete a información pública a petición de autorización administrativa previa e de construción dunha instalación de distribución eléctrica no concello de Betanzos (expediente IN407A 2016/249-1)

Resolución do 28 de marzo de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello de Betanzos (expediente IN407A 2016/249-1) Expte.: IN407A 2016/249-1 Solicitante: Unión Fenosa Distribución, S. A. Denominación: LMTS, CT Rúa Marina. Concello: Betanzos Características técnicas: Liña de media tensión subterránea, a 15 kV, cunha lonxitude de 0,123 km, coa orixe en empalmes a realizar no tramo da liña BEG704 entre CS Estación (15CKH9) e o CT Marina (15S530), condutor tipo RHZ1-2OL(S) 12/20 kV 1x240 mm 2 Al e RHZ1-2OL 12/20 kV 1x 240 mm 2 Al e final en cela de liña do CT Marina (15S530), despois de realizar entrada e saída no CT Rúa Marina, nº 2 (proxectado). Centro de transformación non prefabricado, cunha potencia de 250 kVA e unha relación de transformación de 15000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 28 de marzo de 2016. Isidoro Martínez Arca Xefe territorial da Coruña
08/04/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedemento aberto e con multiplicidade de criterios de valoración das obras de pintado e conservación de estrutura metálica e fachadas do pavillón polideportivo do IES Rafael Puga Ramón (A Coruña)

1º.- Entidade adjudicadora: datos xerais e datos para a obtención da información: a) Organismo: Excma. Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: Avda Porto da Coruña, nº 2, 5ª Planta, Servizo de Patrimonio e Contratación c. Localidade e código Postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: Ata as 13,00 horas do día anterior a aquel en que termine o prazo de presentación de proposicións 2º.- Obxecto do contrato: Contratación das obras que a continuación se relacionan: GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADJUDICACION IVE EXLUIDO a. Tramitación: ordinaria b. Procedemento: aberto c. Criterios de adxudicación: multiplicidade de criterios de valoración a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12 do correspondente Prego de Cláusulas Administrativas c) Lugar de presentación: a. Dependencia: Rexistro Xeral da Deputación Provincial b. Domicilio: Avda Porto da Coruña nº 2, planta baixa, c. Localidade y código postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: patrimonio. contratacion@dacoruna. gal 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña a 29-3-2016 O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
08/04/2016 | Administración LocalMunicipal
Betanzos
Concesión de postos no mercado municipal de abastos

A Xunta de Goberno Local deste Concello, en sesión ordinaria realizada o día 10 de marzo de 2016, entre outros, adoptou acordo de iniciar nova convoatoria para a cesión de postos no mercado municipal de abastos, que se rexerá polo mesmo prego aplicado para anterior convocatoria, aprobado polo devandito órgano municipal (xunta de goberno) en sesión de 10 de maio de 2012 e que foi publicado no Boletín Oficial da Provincia núm.112 de data 14 de xuño, do que se modifica o Anexo I, que queda redactado do xeito seguinte: Os postos obxecto deste prego de condicións son os seguintes: - Destinados a peixe: pranchas núms.1, 2, 3, 4, 5, 20, 21 - Destinados a froitas e verduras e carnes e embutidos, etc: posto núm.5 Normas da oferta: 1º.- Cada solicitante só poderá optar a un dos postos 2º.- No caso de que quede algún posto vacante, cubrirase no seguinte proceso de adxudicación 3º.- No momento da formalización da adxudicación, os concesionarios aboarán o primeiro mes da taxa completo segundo a contía que estableza a ordenanza municipal correspondente Betanzos, 30 de marzo de 2016 O ALCALDE-PRESIDENTE, Asdo.: José Ramón García Vázquez
08/04/2016 | Administración LocalMunicipal
Brión
Edicto do prezo público pola asistencia á viaxe da terceira idade a Mallorca 2016

EDICTO A Xunta de Goberno Local, en sesión ordinaria celebrada o 29 de marzo de 2016, a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, por unanimidade aprobou o seguinte prezo público, que se concreta na seguinte tarifa: 1.º) Prezo público pola asistencia á “Viaxe da terceira idade a Mallorca 2016”, de acordo coa seguinte tarifa: – Prezo público por participante en habitación dobre: 545,00 €. – Prezo público por participante en habitación individual: 655,00 €. O que se expón ao público para xeral coñecemento mediante anuncio no Boletín Oficial da Provincia. Brión, 1 de abril de 2016. O alcalde José Luis García García
08/04/2016 | Administración LocalMunicipal
Carnota
Contratación de dous choferes

ANUNCIO Por resolución da Alcaldía de data 05/04/2016, apróbanse as bases para a contratación de persoal laboral temporal de dous choferes no Concello de Carnota. As persoas interesadas en participar no proceso selectivo, no prazo de 10 días dende a publicación deste anuncio no BOP, poderán presentar a solicitude no Rexistro Xeral do Concello de Carnota, sen prexuízo do establecido no art.38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. O texto íntegro das bases está ao dispor do público na páxina dixital da Corporación (www.concellodecarnota.com) e nas oficinas municipais. Carnota, 5 de abril de 2016. O alcalde Ramón Noceda Caamaño
08/04/2016 | Administración LocalMunicipal
O Pino
Anuncio aprobación inicial modificación de Ordenanza

Aprobada inicialmente polo pleno da corporación, en sesión celebrada o dia 30 de marzo de 2016 a modificación do artigo nº 4 da ordenanza reguladora do prezo público pola realización de actividades educativas, culturais e deportivas, expónse ao público por período de 30 días hábiles, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a modificación considerase aprobada definitivamente. O Pino, a 31 de marzo de 2016. O Alcalde-Presidente, Asdo/Manuel Taboada Vigo
08/04/2016 | Administración LocalMunicipal
Narón
Intervención
Edicto aprobación inicial dos expedientes: modificación da Base nº 45 das bases de execución do orzamento 2016 e do anexo de transferencias nominativas e do expediente de modificación de créditos 3/2016

O Concello Pleno, en sesión ordinaria celebrada o día 31 de marzo de 2016, aprobou inicialmente: A modificación da Base nº 45 das Bases de execución do orzamento do exercicio 2016 e do anexo de transferencias nominativas. – O expediente de modificación de créditos nº 03/2016: subexpediente nº 1/2016 de crédito extraordinario. – Os devanditos expedientes permanecerán expostos ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, os expedientes consideraranse definitivamente aprobados, conforme ao establecido na citada lexislación. Narón, 1 de abril de 2016 O alcalde José Manuel Blanco Suárez
08/04/2016 | Administración LocalMunicipal
O Pino
Anuncio aprobación inicial expediente modificación créditos 2/2016

O Pleno da Corporación, en sesión ordinaria que tivo lugar o día 30/03/2016, acordou aprobar inicialmente o expediente de modificación de créditos nº 2/2016 na modalidade de crédito extraordinario/suplemento de créditos por importe de douscentos corenta e oito mil novecentos noventa e tres euros con cincuenta e catro céntimos (248.993,54.-€). De acordo co establecido nos artígos 112.3 da Lei 7/85, do 2 de abril, reguladora das bases de réxime local, 169.1 do RDL 2/2004, de 5 de marzo, polo que se aproba o texto refundido da lei reguladora das facendas locais; e o 20.1 do Real Decreto 500/90, do 20 de abril, sométese o expediente administrativo a exposición pública polo período de quince días hábiles a contar desde o día seguinte ó da publicación deste anuncio no Boletín Oficial da Provincia de A Coruña, para que os interesados poidan examinalo na Intervención do Concello e interpor diante do Pleno as reclamacións que consideren oportunas. A modificación considérase definitivamente aprobada se durante o citado prazo non se presentan reclamacións. O Pino, 31 de marzo de 2016 O Alcalde-Presidente, Asdo/ Manuel Taboada Vigo
04/04/2016 | Administración LocalMunicipal
Ames
Delegacións da Alcaldía na Xunta de Goberno Local

Mediante decreto 480/2016 de 16 de marzo, queda sen efecto o decreto 970/2015, e se delegan na Xunta de Goberno Local as atribucións da Alcaldía que de seguido se indican. A delegación contida no decreto 480/2016 foi aceptada expresamente pola Xunta de Goberno Local de 17 de marzo de 2016. Delegación realizadas: 1ª A concesión de licenzas urbanísticas en xeral, a aprobación de instrumentos de planeamento de desenvolvemento do planeamento xeral non expresamente atribuídos ao pleno, así como a dos instrumentos de xestión urbanística e dos proxectos de urbanización. Tamén se delega a competencia para a aprobación das liquidacións do ICIO (imposto sobre construcións instalacións e obras) correspondentes ás licenzas que se delegan.2ª Os expedientes de contratación de obras, de subministro, de servizos, de xestión de servizos públicos, os contratos administrativos especiais e os contratos privados que sexan competencia da Alcaldía. Se exceptúan desta delegación os contratos menores.3ª A adxudicación de concesións sobre os bens da entidade local e a adquisición de bens inmobles e dereitos suxeitos á lexislación patrimonial, que sexan competencia da Alcaldía.4ª A aprobación de proxectos de obra e de servizos cando sexa competente para a súa contratación ou concesión o alcalde e estean previstos no orzamento.5ª A aprobación das bases reguladoras das subvencións concedidas polo concello en réxime de libre concorrencia, o reparto das axudas de acordo con ditas bases e a aprobación da xustificación correspondente. Estas delegacións a favor da Xunta de Goberno Local se realizan sen prexuízo das competencias propias atribuídas polo artigo 23 da Lei 7/1985 de 2 de abril Reguladora das Bases de Réxime local á Xunta de Goberno Local, de asistencia ao alcalde no exercicio das súas atribucións e aquelas outras que o pleno da corporación, de ser o caso, lle estime oportuno delegar. Tamén se confire expresamente á Xunta de Goberno Local a facultade de resolución dos recursos de reposición contra os actos ditados por esta no exercicio das atribucións delegadas. O que se fai público para xeral coñecemento e en cumprimento do establecido na lexislación vixente. Ames, 18 de marzo de 2016 O alcalde José M. Miñones Conde
04/04/2016 | Administración LocalMunicipal
Santa Comba
Desafectación Centro de Saúde de Santa Comba e ampliación do prazo do acordo de cesión de terreo e edificación ao Sergas aprobado polo Pleno da Corporación en sesión feita o 26/03/2009

O Pleno da Corporación municipal, por unanimidade, en sesión feita o 17 de marzo de 2016, aprobou, entre outros, o acordo que se transcribe: 1.- Aprobar inicialmente o expediente de alteración da cualificación xurídica-desafectación, para declarar o terreo e a edificación como patrimonial, quedando acreditada a legalidade da alteración xurídica do centro de saúde de Santa Comba.2.- Someter a información pública polo prazo dun mes no Boletín Oficial da Provincia da Coruña e no taboleiro de anuncios do concello, para que os interesados poidan formular as reclamacións que consideren pertinentes. No caso de non se presentaren, considerarase aprobado definitivamente.4.- Ratificar o acordo do Pleno da Corporación municipal do 26 de marzo de 2009, referente á cesión de terreo e edificación ao Sergas, ampliando o prazo da condición do punto primeiro, apartado a, do acordo mencionado en cinco anos máis.5.- O cumprimento exacto do fin e destino dos terreos cedidos e dos prazos establecidos quedará suxeita á condición resolutoria expresa, polo que en caso de incumprimento, bastará comunicación escrita ou acta notarial de constancia de feitos acreditándoo, acompañada do acordo de cesión, para voltar a inscribir no Rexistro da Propiedade os terreos a prol deste concello por dereito de reversión do incumprimento da condición expresa.6.- O procedemento de ampliación da cesión de terreo e edificación someterase a información pública polo prazo de vinte días no Boletín Oficial da Provincia e no Taboleiro de anuncios, para oír reclamacións que serán resoltas pola Corporación. De non producirse estas, o acordo considerarase definitivo.7.- Publicar anuncios informativos na páxina web municipal e na Sede Electrónica.8.- Facultar ao alcalde para todo o relacionado coa tramitación e xestión do presente acordo e o correspondente expediente. En Santa Comba, 23 de marzo de 2016 O alcalde José Antonio Ucha Velo
04/04/2016 | Administración LocalMunicipal
As Pontes de García Rodríguez
Secretaría
Delegación conferida a prol dun concelleiro

ANUNCIO Delegación conferida a prol dun concelleiro Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 322/2016, do día 22/03/2016, conferiuse a seguinte delegación a prol de don José Alén Álvarez, concelleiro-delegado da Área de Réxime Interno e Recursos Humanos: A facultade de representación para a tramitación dos actos relacionados coa Orde do 29 de decembro de 2015 pola que se establecen as bases reguladoras e a convocatoria pública para a concesión de subvencións para a contratación de persoal técnico de actividades de información, orientación e prospección de emprego no exercicio 2016. As Pontes de García Rodríguez, 28 de marzo de 2016. O concelleiro delegado da Área de Réxime Interno e Recursos Humanos José Alén Álvarez
04/04/2016 | Administración LocalMunicipal
Arzúa
Anuncio por procedemento aberto para a contratación de servizos de organización de actividades deportivas municipais

1. Entidade adxudicadora: Concello de Arzúa. a) Descrición do obxecto: “ Servizo de organización de actividades deportivas”. b) Nomenclatura: CPV-2008:92600000-7 c) Lugar de execución: Arzúa. d) Prazo de execución: 2 anos (podendo prorrogarse por dous períodos anais). a) Tramitación: Ordinaria b) Procedemento: Aberto. c) Forma: Varios criterios de valoración. a) Orzamento de licitación: 30.148,76 € + 6.331,24€ (21% de IVE)= 36.480 €, coa distribución de anualidades establecida no prego de cláusulas administrativas particulares (cláusula 5ª). b) Revisión de prezos: Non procede a) Provisional: Non se esixe. b) Definitiva: 5% do importe de adxudicación, excluído o IVE. a) Entidade: Departamento de Secretaría do Concello e no perfil do contratante www.concellodearzua.org b) Domicilio: rúa Santiago, nº 2. c) Localidade e código postal: Arzúa -15810. d) Teléfono: 981 500 000 – 981 815 001. e) Telefax: 981 500 914. f) Data límite de obtención de documentos e información: Ata as 14:00 horas do día en que remate o prazo de presentación de ofertas. a) Clasificación: Non se esixe b) Acreditación solvencia económica e financeira, solvencia técnica e profesional: polos medios sinalados na cláusula 16ª nº 4 apartados a) e b) do prego de cláusulas administrativas particulares.8. Criterios de adxudicación: para ser valorados na forma indicada na cláusula 12ª do prego: I) Criterios de valoración avaliables mediante xuízos de valor: a) Memoria técnica…………………. ata 20 puntos II) Criterios de valoración avaliables de forma automática mediante aplicación de fórmulas: b) Oferta económica………….…. ata 60 puntos. c) Mellor………….…ata 20 puntos. - Cursos que completen a oferta deportiva municipal…. ata 10 puntos. - Melloras sobre equipamento deportivo………………. ata 10 puntos. a) Data límite de presentación: 15 días, a contar dende o día seguinte ao de publicación do anuncio no último dos boletíns en que apareza (DOGA ou BOP). b) Documentación a presentar: A especificada na cláusula 11ª nº 3 do prego de cáusulas administrativas particulares. c) Lugar de presentación: Rexistro Xeral do Concello. A Mesa de Contratación, ás 10.00 horas do terceiro día hábil seguinte a aquel en que remate o prazo de presentación das proposicións (se coincidise en sábado, trasladarase a apertura ao seguinte día hábil), abrirá a documentación presentada nos “SOBRES A”. As datas de apertura -en acto público- dos sobres B e C anunciaranse previamente no taboleiro de anuncios do Concello e no perfil de contratante nos termos sinalados no correspondente prego de cláusulas administrativas.11. Gastos de publicación dos anuncios de licitación: Serán por conta do adxudicatario, ata un importe máximo de 1.500 euros. Arzúa, 23 de marzo de 2016. O alcalde Asdo.: José Luis García López
04/04/2016 | Administración LocalMunicipal
As Pontes de García Rodríguez
Secretaría
Decreto de substitución na presidencia da Xunta de Goberno Local do día 21 de marzo de 2016

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía nº 313/2016, do día 18/03/2016, designouse como substituta na presidencia da Xunta de Goberno Local do día 21/03/2016, á primeira tenente de alcalde, María Montserrat García Chavarría. As Pontes de García Rodríguez, 28 de marzo de 2016 O concelleiro delegado da Área de Réxime Interno e Recursos Humanos José Alén Álvarez
04/04/2016 | Administración LocalMunicipal
Betanzos
Licitación do servizo “Conservación e mantemento de zonas axardinadas e parques infantís do Concello de Betanzos”

a) Organismo: Concello de Betanzos b) Dependencia que tramita o expediente: Unidade de Contratación -Descripción do servizo: “conservación e mantemento de zonas axardinadas e parques infantis do Concello de Betanzos” a) Tramitación: ordinaria b) Forma: Procedemento aberto cun multiplicidade de criteros de valoración 4.-Presuposto base de licitación.: 86.607,88 € (IVE incluido) Definitiva: 5% do prezo de adxudicación (sen IVE) Complementaria: 5% do prezo de adxudicación (sen IVE) a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 a) Data límite de presentación: 15 días naturais contados a partir do día seguinte da publicación deste anuncio no BOLETIN OFICIAL DA PROVINCIA. b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: PERFIL DO CONTRATANTE (www.betanzos.net) e) Hora: 13 horas Betanzos, 23 de marzo de 2015 O ALCALDE, Asdo: José Ramón García Vázquez
04/04/2016 | Administración LocalMunicipal
Boimorto
Baixa de oficio por inscrición indebida

De acordo co disposto nos artigos 54 e 72 do Regulamento de poboación e demarcación territorial das entidades locais e a resolución de 30 de xaneiro de 2015, da Presidencia do Instituto Nacional de Estadística e da Dirección Xeral de Coordinación de Competencias nas Comunidades Autónomas e Entidades Locais, sobre instruccións técnicas aos concellos sobre xestión do padrón municipal, non sendo posible practicar a notificación individualizada na forma prevista no artigo 59.1 da Lei 30/1992, do 26 de novembro, de réxime xurídico das administracións públicas e do procedemento administrativo común de incoación de expediente de baixa de oficio por inscrición indebida, a través do presente anuncio, que se publicará no taboleiro de anuncios municipal, no Boletín Oficial da Provincia de A Coruña e no Boletín Oficial de Estado, notifícase ás seguinte persoas: De conformidade co disposto no artigo 59.5 da referida Lei 30/1992, notíficase aos interesados que dispoñen dun prazo de quince días, a contar desde o día seguinte da publicación deste anuncio no Boletín Oficial do Estado, para que manifesten se están ou non de acordo coa súa baixa. Unha vez transcorrido o prazo sen haber minifestado o interesado expresamente a súa conformidade con ela, poñerase en coñecemento do Consello de Empadroamento para o seu oportuno informe e darase de baixa definitivamente. Boimorto, 23 de marzo de 2016. A alcaldesa en funcións Asdo.: María Jesús Novo Gómez
04/04/2016 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.1/2016 de aprobación polo Pleno

ANUNCIO Na sesión plenaria celebrada o día 30 de marzo de 2016 a Corporación provincial acordou aprobar inicialmente o expediente de modificación de créditos núm.1/2016. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 30 de marzo de 2016. O presidente O secretario xeral Valentín González Formoso José Luis Almau Supervía
04/04/2016 | Administración LocalMunicipal
Ferrol
Facenda e Patrimonio
Padrón mercados marzo 2016

EDICTO O día 30/03/2016 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de marzo do exercicio 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, 31 de marzo de 2016. A concelleira-delegada titular da Área de Economía, Facenda, Emprego e Recursos Humanos Asdo.: Eugenia Freire Fajardo
04/04/2016 | Administración LocalMunicipal
San Sadurniño
Delegación da Alcaldía

RESOLUCIÓN DA ALCALDÍA SOBRE DELEGACIÓN POR AUSENCIA ANTECEDENTES Considerando que corresponde aos tenentes de alcalde, en canto tales, substituír na totalidade das súas funcións, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Considerando que o alcalde se atopará ausente do municipio durante 5 días. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de organización, funcionamento e réxime xurídico das entidades locais, aprobado por Real Decreto 2568/1986, de 28 de novembro, RESOLVO PRIMEIRO.–Delegar en dona Maryame Nowacki Canhoto, segunda tenente de alcalde, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período do 8 ao 12 de abril de 2016, ámbolos dous días incluidos. SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado informará a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO.–A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tacitamente se non se formula, ante esta Alcaldía, expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. QUINTO.–A presente Resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que este celebre. SEXTO.–No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense en devanditas normas. San Sadurniño, 28 de marzo de 2016. O alcalde Secundino García Casal
04/04/2016 | Administración LocalMunicipal
Cariño
Notificación por ausencia de domicilio

ANUNCIO Intentada notificación a través de carta certificada con acuse de recibo a Rafael Pedro Bacarizo Leites ao domicilio que consta no expediente, sendo ésta devolta polo servizo de correos, de conformidade co disposto no artigo 59.5 da Lei 30/1992, do 26 de novembro, de réxime xurídico das AAPP e do procedemento administrativo común, procédese á publicación sucinta do seu contido no Boletín Oficial do Estado e no Boletín Oficial da Provincia ao obxecto de que serva de notificación a Rafael Pedro Bacarizo Leites. O texto íntegro da notificación poderá ser consultado na Secretaría do Concello de Cariño, en horario de atención ao público, durante o prazo de dez días a contar dende a publicación do anuncio no BOP da Coruña. Obxecto da notificación: Decreto Alcaldía 74/2016, de 25/02/2016, polo que se lle ordea que efectúe as labores de limpeza na finca da súa propiedade con referencia catastral 9293701NJ8399S0001OI. Polo que, de conformidade co artigo 61 da Lei 30/1992, notifícase aos interesados, que poden tomar coñecemento do texto íntegro da comunicación a tal efecto xirada por este Concello ao interesado respecto das actuacións que está a levar a cabo o Concello de Cariño, acudindo ás oficinas do Concello de Cariño, ubicadas na Avda. La Paz, n.º 2, Cariño. Cariño, 28 de marzo de 2016. O alcalde José M. Alonso Pumar
04/04/2016 | Administración LocalMunicipal
Arteixo
Secretaría Xeral
Delegación das funcións da Alcaldía no segundo tenente de alcalde, D. José Ramón Amado de la Fuente, dos días 25 ao 27 de marzo de 2016, ambos incluídos

SECRETARÍA XERAL Ref.–PSC/MJGC/2016 ASUNTO: DELEGACIÓN FUNCIÓNS DA ALCALDÍA Na Casa do Concello de Arteixo (A Coruña), polo Sr. alcalde-presidente, D. CARLOS CALVELO MARTÍNEZ, ante min secretario accidental, dictouse a seguinte RESOLUCIÓN Debido á ausencia do término municipal desta Alcaldía-Presidencia, e de conformidade co disposto nos artigos 23.3 da Lei 7/1985, do 2 de abril, Reguladora das Bases de Réxime Local; 61.3 da Lei 5/1997, do 22 de xullo, de Réxime Local de Galicia e, 44, 47, 48 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Considerando así mesmo a ausencia, entre os días 24 e 27 de marzo de 2016, comunicada por escrito no día de hoxe, do primeiro tenente alcalde, D. José María Sánchez Novo. R E S O L V Í N: PRIMEIRO.–Delegar, polos motivos expostos, no segundo tenente de alcalde do Concello de Arteixo, D. CLAUDIO RUBEN WROBLEWSKA BEN SBIH, a totalidade das funcións da Alcaldía, dos días vinte e cinco ao vinte e sete de marzo de dous mil dezaseis, ambos incluídos. SEGUNDO.–O presente decreto surtirá efectos a partir do día seguinte ao da data, sin perxuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. Así o ordea, manda e asina o Sr. alcalde-presidente, na data que figura á marxe, de todo o que, eu secretario accidental, dou fe. Asdo.: Carlos Calvelo Martínez Asdo.: Pablo Seoane Cancelo ALCALDE-PRESIDENTE SECRETARIO ACCIDENTAL
04/04/2016 | Administración LocalMunicipal
A Coruña
Área de Seguridade e Mobilidade
Identificación dos vixiantes controladores do servizo público, mediante a modalidade de concesión, de ordenación e regulación do aparcadoiro de vehículos

Identificación dos vixiantes controladores do servizo público, mediante a modalidade de concesión, de ordenación e regulación do aparcadoiro de vehículos (O. R. A). En cumprimento do Decreto do Concelleiro de Mobilidade Sostible, P. D. do Alcalde, de data 25 de febreiro de 2016, publícase a relación actualizada, co detalle da identificación dos vixiantes-controladores do servizo público, mediante modalidade de concesión, de ordenación e regulación do aparcadoiro de vehículos (ORA), cos seus respectivos nomes, apelidos, NIF, dirección e número de identificación do vixiante-controlador. Nas notificacións de denuncia que no seu caso se tramiten, farase constar o número do vixiante-controlador e a referencia ao BOP no que figura a identificación do devandito vixiante. De acordo co disposto no artigo 87.2 do Real Decreto 6/2015, de 30 de outubro, polo que se aproba o Texto refundido da Lei sobre Tráfico, Circulación, Vehículos a Motor E Seguridade Vial, mediante a presente publicación facilítase aos denunciados os datos identificativos dos denunciantes. A Coruña, 22 de marzo de 2016. O Concelleiro delegado de Mobilidade Sostible, Daniel Díaz Grandío
04/04/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da modificación da relación de postos de traballo do 2016

ANUNCIO Aprobación inicial da modificación da relación de postos de traballo 2016 Na sesión plenaria celebrada o 30 de marzo de 2016, a Corporación Provincial acordou a modificación da relación de postos de traballo do 2016. O expediente exponse ao público na Secretaría Xeral desta Deputación polo prazo de vinte (20) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a modificación da relación de postos de traballo do ano 2016 entenderase definitivamente aprobada, de conformidade co disposto no art.202 da Lei 2/2015, do 29 de abril, do emprego público de Galicia. A Coruña, 30 de marzo de 2016. O presidente O secretario PDFR 21179/2015 do 01/10/2015 O deputado Antonio Leira Piñeiro José Luis Almau Supervía
04/04/2016 | Administración LocalMunicipal
Ferrol
Facenda e Patrimonio
Padrón aparcadoiro A Magdalena (abril 2016)

EDICTO O día 30/03/2016 aprobouse por decreto da Alcaldía o padrón municipal do aparcadoiro subterráneo do Mercado da Magdalena correspondente ó mes de abril de 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, 31 de marzo de 2016. O concelleira-delegada titular da Área de Economía, Facenda, Emprego e Recursos Humanos Asdo.: María Eugenia Freire Fajardo
04/04/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación do Plan de sendas peonís 2016, primeira fase

ANUNCIO O Pleno da Deputación Provincial da Coruña, na sesión ordinaria que tivo lugar o 30 de marzo do dous mil dezaseis (30/03/2016), acordou a aprobación do asunto que a continuación se menciona: Aprobación do Plan de sendas peonís 2016, primeira fase, integrada pola obra que se relaciona a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 30 de marzo do 2016. O presidente O secretario Valentín González Formoso José Luis Almau Supervía
04/04/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da modificación do cadro de persoal do 2016

ANUNCIO Aprobación inicial da modificación do cadro de persoal 2016 Na sesión plenaria celebrada o 30 de marzo de 2016, a Corporación Provincial acordou a modificación do cadro de persoal do 2016. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a modificación do cadro de persoal do ano 2016 entenderase definitivamente aprobada, de conformidade co disposto no art.126 do R. D. lexislativo 781/1986, polo que se aproba o texto refundido das disposicións legais vixentes do réxime local. A Coruña, 30 de marzo de 2016. O presidente O secretario PDFR 21179/2015 do 01/10/2015 O deputado Antonio Leira Piñeiro José Luis Almau Supervía
28/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51761-Concello de Val do Dubra - Val do Dubra

O Concello de Val do Dubra solicita de Augas de Galicia a autorización de obras no lugar de Cebei, parroquia de San Roman, t. m. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51761 As obras desenvolveranse no lugar de Cebei e consistirán no entubado dunha canle de pluviais ao seu paso polo núcleo habitado, nunha lonxitude de 150 m. l. e con tubos PVC 315 mm., cos seus correspondentes pozos, ata acadar o punto de desaugue na cuneta do camino que bordea o núcleo. Estas obras suponen a modificación do entubado cuxa legalización foi solicitada por Liberio Buenaño Prudente (expediente de clave DH. W15.26359). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de abril de 2016 O xefe do servizo territorial Ángel Gómez Rey